stanford-oval/wikipedia huggingface dataset:
Francesca Kirby
Aiheesta muualla

Kuvia tai muita tiedostoja aiheesta Francesca Kirby Wikimedia Commonsissa
Englannin joukkue – Jalkapallon naisten MM-kilpailut 2015
1 Bardsley |
2 A. Scott |
3 Rafferty |
4 Williams |
5 Houghton |
6 Bassett |
7 Nobbs |
8 J. Scott |
9 Aluko |
10 Carney |
11 Moore |
12 Bronze |
13 Chamberlain |
14 Greenwood |
15 Stoney |
16 Chapman |
17 Potter |
18 Duggan |
19 Taylor |
20 Sanderson |
21 Telford |
22 Kirby |
23 White |
Valmentaja Sampson
Englannin joukkue – Jalkapallon naisten EM-kilpailut 2017
1 Bardsley |
2 Bronze |
3 Stokes |
4 J. Scott |
5 Houghton |
6 Potter |
7 Nobbs |
8 Christiansen |
9 Taylor |
10 Williams |
11 Moore |
12 Stoney |
13 Chamberlain |
14 Carney |
15 Bassett |
16 Bright |
17 Parris |
18 White |
19 Duggan |
20 Greenwood |
21 Telford |
22 A. Scott |
23 Kirby |
Valmentaja Sampson
Englannin joukkue – Jalkapallon naisten MM-kilpailut 2019
1 Bardsley |
2 Bronze |
3 Greenwood |
4 Walsh |
5 Houghton |
6 Bright |
7 Parris |
8 Scott |
9 Taylor |
10 Kirby |
11 Duggan |
12 Stokes |
13 Telford |
14 Williamson |
15 McManus |
16 Moore |
17 Daly |
18 White |
19 Stanway |
20 Carney |
21 Earps |
22 Mead |
23 Staniforth |
Valmentaja Neville
Ison-Britannian joukkue – Kesäolympialaiset 2020
1 Roebuck |
2 Bronze |
3 Stokes |
4 Walsh |
5 Houghton |
6 Ingle |
7 Parris |
8 Little |
9 White |
10 Kirby |
11 Weir |
12 Daly |
13 Telford |
14 Bright |
15 Hemp |
16 Williamson |
17 Stanway |
18 Scott |
19 Charles |
20 Toone |
21 Wubben-Moy |
22 MacIver |
Valmentaja Riise
Englannin joukkue – Jalkapallon naisten EM-kilpailut 2022
1 Earps |
2 Bronze |
3 Daly |
4 Walsh |
5 Greenwood |
6 Bright |
7 Mead |
8 Williamson |
9 White |
10 Stanway |
11 Hemp |
12 Carter |
13 Hampton |
14 Kirby |
15 Stokes |
16 Scott |
17 Parris |
18 Kelly |
19 England |
20 Toone |
21 Roebuck |
22 Wubben-Moy |
23 Russo |
Valmentaja Wiegman
HMS London (1899)

| HMS London |
| --- | --- |
 HMS London

Aluksen vaiheet
Rakentaja:  Portsmouthin telakka
Kölinlasku:  8. joulukuuta 1898
Laskettu vesille:  21. syyskuuta 1899
Palveluskäyttöön:  7. kesäkuuta 1902
Poistui palveluskäytöstä:  tammikuu 1919
Loppuvaihe:  myyty romutettavaksi 4. kesäkuuta 1920
Tekniset tiedot
Uppouma:  15 613 t (kuormattu) 16 252 t (max)
Pituus:  131,60 m (kokonaispituus)
Leveys:  23 m
Syväys:  8,59 m
Koneteho:  15 500 ihp
Nopeus:  18 solmua
Miehistöä:  760
Aseistus
Aseistus:  4 × BL 12" Mk IX -tykkiä kaksoistykkitorneissa 12 × BL 6" Mk VII -tykkiä yksiputkisina asennuksina 16 × QF 12 naulan 12 cwt laivatykkiä yksiputkisina asennuksina 6 × QF 3 naulan Hotchkiss-tykkiä yksiputkisina asennuksina 2 × Maxim-konekivääriä 4 × 18" torpedoputkea
HMS London oli Britannian kuninkaallisen laivaston London-luokan taistelulaiva, joka tilattiin osana vuosien 1898–1899 laivasto-ohjelmaa.
Valmistus

Alus tilattiin osana vuosien 1898-1899 laivasto-ohjelmaa Portsmouthin telakalta, missä köli laskettiin 8. joulukuuta 1898. Alus laskettiin vesille 21. syyskuuta 1899 ja valmistui kesäkuussa 1902.
Palvelus

Alus oli vuoden 1902 kruunajaisten laivastokatselmuksen lippulaivana ennen siirtymistään Välimeren laivastoon. Alus siirrettiin 1907 Chathamin telakalle huollettavaksi, mistä palattuaan se palveli Kanaalin, Atlantin ja Kotilaivastoissa. Alus siirrettiin 1912 5. taistelulaivueeseen ja se palveli Kanaalin alueella aina vuoteen 1915. Alus liittyi 1915 Dardanellien edustalle koottuun laivasto-osastoon, ja se palveli Välimerellä aina vuoteen 1919, jolloin alus siirrettiin reserviin. Alus myytiin 1920 romutettavaksi.
Freundel Stuart

| Freundel Jerome Stuart |
| --- | --- |
 Freundel Stuart kesäkuussa 2010.
Barbadoksen pääministeri
 2010–2018  
Edeltäjä:  David Thompson
Seuraaja:  Mia Mottley
Henkilötiedot
Syntynyt: 27. huhtikuuta 1951 (ikä 73)  Saint Philip, Barbados
Tiedot
Puolue:  Democratic Labour Party (Barbados)
Freundel Jerome Stuart (s. 27. huhtikuuta 1951 Saint Philip, Barbados) on barbadoslainen poliitikko, joka nimitettiin Barbadoksen pääministeriksi vuonna 2010 hänen edeltäjänsä David Thompsonin kuoltua haimasyöpään. Vuonna 2013 hänet äänestettiin jatkamaan pääministerinä. Hän edustaa maansa demokraattista työväenpuoluetta.
Parlamenttivaaleissa toukokuussa vuonna 2018 Freundel Thomasin johtama Demokraattinen työväenpuolue (DLP) kärsi Barbadoksen historian suurimman vaalitappion ja  oppositiossa ollut Barbadoksen työväenpuolue (BLP) sai kaikki maan parlamentin 30 paikkaa. Taustalla oli äänestäjien tyytymättömyys maan taloustilanteeseen. Vaalien jälkeen BLP:n johtajasta Mia Mottleysta tuli Freundel Thomasin seuraaja ja Barbadoksen ensimmäinen naispääministeri.
Harkkohytti

Harkkohytti
Harkkohytti eli harkkouuni on aikaisemmin raudan valmistuksessa käytetty yksinkertainen sulatusuuni, joka erotuksena masuuniin oli kertatäyttöinen, eli raudan tuotanto ei ollut jatkuvaa, vaan uuni täytyi välillä tyhjentää ja täyttää uudelleen. Harkkohytti tehtiin muuraamalla harmaasta kivestä tai tiilestä se  jätettiin ylhäältä avoimeksi, jotta se voitiin täyttää ja tyhjentää sieltä käsin. Raudan valmistus tapahtui täyttämällä hytti kerroksittain sydellä ja malmilla. Harkkohytin alaosassa oli reikä, josta puhallettiin palkeilla ilmaa hyttiin sysien palaessa, jolloin puhalletun ilman happi reagoi hehkuvien hiilien kanssa synnyttäen hiilimonoksidia, joka pelkistää raudan. Näiden nahkaisten palkeiden käyttövoimana saattoi olla vesiratas, tai sitten niitä käytettiin käsivoimin. Harkkohytin sulatus kesti puolesta yhteen vuorokauteen. Raudan pelkistyessä syntyi hytin pohjalle kuonapitoinen sulain eli harkko, joka sitten harkkohytin tyhjentämisen yhteydessä nostettiin harkkohytin yläpäästä ulos ja vietiin aluksi pilkottavaksi ja valkohehkuiseksi tulistamisen jälkeen tiiviimmäksi taottavaksi. Rauta täytyi sitten hiilestää ja karkaista, jotta siitä voitiin valmistaa esimerkiksi työkaluja. Harkkohyteissä valmistettu rauta oli kuitenkin usein hataraa ja kuonaista eikä soveltunut hyvin taottavaksi.
Harkkohyttejä käytettiin Suomessa erityisesti 1800-luvulla teollisesti raudan valmistukseen järvimalmista ja suomalmista. Näiden malmien kosteus ja epäpuhtaudet pyrittiin poistamaan polttamalla niitä nuotiossa ennen harkkohyttiin laittamista. Tätä kutsuttiin pasuttamiseksi. Harkkohyttien avulla raudanvalmistusta harjoitettiin myös varsinkin Itä-Suomessa talonpoikien kotitarveteollisuutena, koska alueella oli runsaasti järvi- ja suomalmia saatavissa.
Aiheesta muualla

Kuvia tai muita tiedostoja aiheesta Harkkohytti Wikimedia Commonsissa
Lohtajalaiset herättivät harkkohytin henkiin, Yle Uutiset Kotimaa 10.9.2013
Harkkohytti Arkeologisen kulttuuriperinnön opas.  11.4.2017.
Freweyni Hailu

| Mitalit | Mitalit | Mitalit |  |
| --- | --- | --- | --- |
|  Freweyni Hailu vuonna 2022. |  Freweyni Hailu vuonna 2022. |  Freweyni Hailu vuonna 2022. |  |
Maa:   Etiopia
Naisten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Glasgow 2024 | 1 500 metriä |  |
|  Hopeaa | Belgrad 2022 | 800 metriä |  |
| Maantiejuoksun MM-kilpailut  | Maantiejuoksun MM-kilpailut  | Maantiejuoksun MM-kilpailut  |  |
|  Hopeaa | Riika 2023 | maili |  |
Freweyni Hailu (s. 12. helmikuuta 2001) on etiopialainen yleisurheilija. Hän voitti 1 500 metrin juoksussa sisäratojen maailmanmestaruuden 2024.
Nuorten arvokilpailuissa Hailu sijoittui 800 metrin juoksussa viidenneksi alle 20-vuotiaiden MM-kilpailuissa 2018 ja neljänneksi alle 20-vuotiaiden Afrikan-mestaruuskilpailuissa 2019.
Hailu sijoittui vuonna 2021 käydyissä Tokion olympialaisissa neljänneksi 1 500 metrin juoksussa ajalla 3.57,60. Vuonna 2022 hän saavutti sisäratojen MM-kilpailuissa 800 metrillä hopeaa ajalla 2.00,54. Samana vuonna hän oli ulkoratojen MM-kilpailuissa 1 500 metrillä neljäs ajalla 4.01,28. Hän osallistui MM-kilpailuissa myös 800 metrille mutta karsiutui välierissä. Ulkoratojen MM-kilpailuissa 2023 Hailu kilpaili 5 000 metrin juoksussa ja sijoittui seitsemänneksi. Hän saavutti maantiejuoksun MM-kilpailuissa 2023 maililla hopeaa. Sisäratojen MM-kilpailuissa 2024 Hailu voitti kultaa 1 500 metrillä ajalla 4.01,46.
Hailun ennätysaikoja ovat 800 metrillä 1.57,57 kesäkuulta 2021, 1 500 metrillä hallitulos 3.55,28 helmikuulta 2024, maililla 4.14,79 heinäkuulta 2023, 3 000 metrillä 8.26,61 heinäkuulta 2023 ja 5 000 metrillä 14.20,61 toukokuulta 2024.
Freudenthal

Freudenthal on muun muassa seuraavien henkilöiden nimi:
Axel Olof Freudenthal (1836–1911), suomalainen kielentutkija ja svekomaani
Dave Freudenthal (s. 1950), Yhdysvaltojen Wyomingin osavaltion kuvernööri
Edla Freudenthal (1854–1925), suomalainen kirjailija
Hans Freudenthal, alankomaalainen matemaatikko
Heinz Freudenthal, ruotsalainen kapellimestari ja alttoviulisti
Jacob Freudenthal, saksalainen filosofi
Nathan Freudenthal Leopold nuorempi, 19-vuotiaana murhan tehnyt yhdysvaltalainen.
Harpokration Mendesläinen

| Harpokration Mendesläinen> Ἁρποκρατίων ὁ Μενδήσιος.Henkilötiedot |
| --- | --- |
Syntynyt: viimeistään 100/200-luku Mendes, Egypti
Ammatti:  kirjailija
Kirjailija
Tuotannon kieli: muinaiskreikka
Aikakausi:  antiikki
Aiheesta muualla
Löydä lisää kirjailijoitaKirjallisuuden teemasivulta
Harpokration Mendesläinen (m.kreik. Ἁρποκρατίων ὁ Μενδήσιος, Harpokratiōn ho Mendēsios, lat. Harpocration Mendesius) oli antiikin kreikkalainen kirjailija, joka oli kotoisin Mendeestä Egyptistä. Athenaios mainitsee hänen kirjoittaneen teoksen Kakuista (Περὶ πλακούντων, Peri plakūntōn). Näin hänen on täytynyt elää viimeistään 100- ja 200-lukujen vaihteessa. Muutoin hänestä ei tiedetä mitään.
Hatarbekhis

| Hatarbekhis> Ἁταρβηχις.Sijainti |
| --- | --- |
 Hatarbekhis
Koordinaatit:  30°42′49″N, 30°49′44″E
Valtio:  Egypti
Paikkakunta:  Kafr Rabie, Tala, Al-Minufiyya
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Prosopites, Delta, Egypti
Infobox OKNimi-testi OK: 
Hatarbekhis (m.kreik. Ἁταρβηχις, Hatarbēkhis, myös Ἁταρβηχις, Atarbēkhis; lat. Hatarbechis, Atarbechis; egypt. Ḥwt-Ḥr-bjk) eli Afroditopolis (Ἀφροδιτόπολις, lat. Aphroditopolis) oli kaupunki muinaisessa Egyptissä. Se sijaitsi Ala-Egyptissä eli Niilin suistossa Prosopiteen nomoksessa, Niilin läntisimmän Kanobikos-suuhaaran eli Kanopoksen suuhaaran varrella kaakkoon Naukratiista ja myöhemmin Aleksandriasta. Kaupungin egyptinkielinen nimi tarkoittaa ”Horus-haukan temppeliä”.
HMS London (1766)

| HMS London |
| --- | --- |


Aluksen vaiheet
Rakentaja:  Chathamin telakka
Kölinlasku:  4. marraskuuta 1759
Laskettu vesille:  24. toukokuuta 1766
Palveluskäyttöön:  marraskuu 1778
Loppuvaihe:  romutettu 1811
Tekniset tiedot
Uppouma:  1 894 59/94 bm
Pituus:  54,1 m (tykkikansi) 43,92 m (köli)
Leveys:  14,94 m
Syväys:  6,4 m
Miehistöä:  750
Aseistus
Aseistus:  90 tykkiä
HMS London oli Britannian kuninkaallisen laivaston vuonna 1766 vesillelaskettu parannellun London-luokan 90-tykkinen toisen luokan linjalaiva. Alus muutettiin myöhemmin 98-tykkiseksi lisäämällä puolikannelle kahdeksan 12 naulan tykkiä.
Valmistus

Alus tilattiin 13. joulukuuta 1758 Chathamin telakalta, jossa rakennustöistä vastasi huhtikuuhun 1762 John Lock ja sen jälkeen Edward Allin. Köli laskettiin 4. marraskuuta 1759. Alus laskettiin vesille 24. toukokuuta 1766. Valmistuskustannukset olivat 53 036 puntaa.
Palvelus

Alus otettiin palvelukseen marraskuussa 1778 kontra-amiraali Thomas Gravesin lippulaivana päällikkönään Samuel Cornish. Alus oli tammikuussa 1780 varustettavana ja kuparoitavana Portsmouthissa, mistä se lähti 17. toukokuuta Pohjois-Amerikkaan. Se osallistui 16. maaliskuuta 1781 Cape Henryn taisteluun ja 5. syyskuuta Chesapeaken taisteluun. Ranskan vallankumoussodissa alus osallistui 1795 Groix'n taisteluun.
Napoleonin sodissa alus valtasi 13. maaliskuuta 1806 Ranskan laivaston linjalaivan Marengon sekä fregatti La Belle Poulen. Vuonna 1808 alus saattoi Portugalin kuningasperheen Brasiliaan.
Alus romutettiin Chathamissa huhtikuussa 1811.
Frey

Frey on muun muassa seuraavien henkilöiden sukunimi:
Alexander Frey (1877–1945), suomalainen varatuomari ja senaattori
Alexander Reinhold Frey (1825–1877), suomalainen varatuomari, valtiopäivämies ja Viipurin pormestari
Cindy Frey (s. 1975), belgialainen valokuvataiteilija
Gerard Louis Frey (1914–2007), yhdysvaltalainen katolinen piispa
Glenn Frey (1948–2016), yhdysvaltalainen muusikko, laulaja, lauluntekijä ja näyttelijä
Harry Frey (1941–2013), suomalainen lääkäri ja neurologian professori
Hjalmar Frey (1856–1913), suomalainen oopperalaulaja
Jakob Frey (1824–1873), sveitsiläinen kirjailija
James Frey (s. 1969), yhdysvaltalainen kirjailija
Jessi Frey, suomalainen laulaja ja lauluntekijä
Jinh Yu Frey (s. 1985), yhdysvaltalainen vapaaottelija
Johan Adolf Frey (1828–1891), suomalainen kenraali, opettaja ja raittiusmies
Kalle Frey (1909–1991), kirurgi, lääkintöneuvos ja näytelmäkirjailija
Konrad Frey (1909–1974), saksalainen telinevoimistelija ja olympiavoittaja
Lonny Frey (1910–2009), yhdysvaltalainen baseballpelaaja
Markus Frey (s. 1969), suomalainen kendōka
Petra Frey (s. 1945), suomalainen näyttelijä
Petra Frey (s. 1978), itävaltalainen laulaja
Richard Frey (1886–1965), suomalainen hyönteistutkija
Sébastien Frey (s. 1980), ranskalainen jalkapallomaalivahti
Toomas Frey (1937–2020), virolainen ekologi, kasvimaantieteilijä, metsätieteilijä, poliitikko ja Viron ympäristöministeri 1990–1991
Vital Julian Frey (s. 1979), sveitsiläinen cembalisti
Walter Frey (1898–1985), sveitsiläinen pianisti
Åke Johan Berndt Frey (Peter Winge, 1919–1978), suomenruotsalainen kirjailija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Feon

| Feon Oy |
| --- | --- |
Toimiala:  tukkukauppa
Tuotteet:  terästuotteet, julkisivuverhoukset
Liikevaihto:  150 milj. € (2023)
Henkilöstö:  n. 200 (2023)
Emoyhtiö:  Onvest
Tytäryhtiöt:  AluSteel Oy (–2022) Oy Kontino Ab (2020–2022)
Kotisivu:  feon.fi
Feon Oy on suomalaisen perheyrityksen Onvestin omistama teräspalveluyhtiö eli teräsraaka-aineiden tukkukauppa. Sen asiakkaita ovat suomalaiset kone- ja laitevalmistajat sekä teräsrakentajat. Uudessakaupungissa toimiva AluSteel-yksikkö, aiemmin tytäryhtiö, tuottaa rakennusten metallisia julkisivuverhouksia.. Joulukuussa 2020 Feon kertoi ostavansa kilpailevan terästukkurin Oy Kontino Ab:n. Sekä AluSteel että Kontino on vuonna 2022 sulautettu Feoniin. Feon-konsernin yhteenlaskettu liikevaihto on sen jälkeen ollut noin 150 miljoonaa euroa ja henkilöstömäärä noin 200.
Harppi

Harppi
Ympyrän piirtäminen harpilla
Harppi esiintyi myös Itä-Saksan lipussa
Harppi on piirtämiseen tai mittaamiseen tarkoitettu työväline. Sillä voi piirtää täydellisen ympyrän. Se on varustettu kääntyvällä mekanismilla, joka yhdistää toisiinsa kaksi vartta. Joissakin harpeissa on myös kiinteä mitta-asteikko, josta näkee piirrettävän ympyrän säteen. Harppia käytetään tavallisesti ympyrän ja kaarien piirtämiseen sekä niiden mittaamiseen.
Harppi ja viivain ovat klassisen geometrian konstruktiotehtävissä käytettävät idealisoidut piirustusvälineet. Ympyrän kehä voidaan jakaa harpilla yhtä pitkiin osiin tiedettäessä ympyrän säde. Jakaminen tapahtuu kierrettäessä ympyrän kehä. Aikaisemmin harppia on käytetty myös paksuuden ja putken sisäpinnan mittaamiseen.
Harppia käytetään myös opiskelussa, varsinkin matemaattisilla aloilla. Harppi on myös tärkeä apuväline merenkulun karttanavigoinnissa.
Erilaisia harppeja
Eugen Rochko

| Eugen Rochko |
| --- | --- |

Henkilötiedot
Syntynyt: 22. tammikuuta 1993 (ikä 31)
Kansalaisuus:   Saksa
Ammatti:  ohjelmoija, tietotekniikan asiantuntija
Muut tiedot
Lempinimet:  Gargron
Aiheesta muualla
Kotisivu
Eugen Rochko (s. 22. tammikuuta 1993) on saksalainen tietotekniikan asiantuntija, ohjelmoija ja hakkeri. Hän aloitti Mastodon-ohjelmistopaketin kehittämisen vuonna 2016, jonka kehitystä johtaa yhä. Hän asuu Jenassa, Thüringenissä ja työskentelee kokopäiväisesti Mastodon gGmbH:n alla Mastodon-ohjelmiston sekä ohjelmistoa käyttävän MastodonSocial-yhteisöpalvelun parissa.
Elämä

Rochko asui Venäjällä, josta muutti 11 vuotiaana Saksaan. Nuoruudessaan Rochko oli aktiivinen sellaisissa palveluissa kuin MySpace, SchülerVZ, Facebook, Twitter ja ICQ. Myöhemmin Rochko ymmärsi, että tarvitaan jotain pysyvämpää, koska oli turhautunut aikaisempiin palveluihin, joita oli useita ja jotka vaihtuivat jatkuvasti.
High Schoolissaselvennä Rochkolla oli nettiohjelmoijakavereita, jotka olivat Identi.ca-yhteisöpalvelussa, joka sai Rochkon tarkastamaan sen. Identi.ca on federoiva yhteisöpalvelu. Lyhyesti, federoinnilla tarkoitetaan palvelun yhteentoimivuutta muiden samaa protokollaa tukevien palveluiden kanssa.[lähde? ] Esimerkiksi voit lähettää sähköpostia eri sähköpostipalveluiden välillä. Aikoinaan hänellä oli myös kustomoitu foorumi, johon yritti tehdä federointi uudistuksen. Se ei kuitenkaan onnistunut, sillä hän oli tuolloin kokematon. Vaikka federoitu foorumi ei toteutunut ja federointi jäi vuosiksi; Rohkolle jäi ajatus, ettei yhteisö- ja kommunkointipalveluiden pitäisi olla niin sanottuja aidattuja puutarhoja. Federoitua foorumia varten hän hankki zeonfederated.com-domainin, joka on yhä käytössä hänen henkilökohtaisena domainina.
Elämä > Mastodon ja MastodonSocial

Vuonna 2016 Rochko alkoi kehittää Mastodon-ohjelmistopakettia. Hän julkaisi sen lokakuun alussa 2016, suoritettuaan tietojenkäsittelytieteen kandidaatin tutkinnon Jenan yliopistossa. Ohjelmistopakettiin kuului tuolloin Mastodon-palvelinohjelmisto sekä asiakasohjelmistoksi Mastodon-Web-sovellus.[lähde? ] Samana vuonna hän otti käyttöön ensimmäisen ohjelmistopaketin komponentteja käyttävän yhteisöpalvelun, MastodonSocialin. Hän oli aluksi miettinyt, että osallistuisi GNU Social -palvelinohjelmiston kehitykseen, mutta päätyi sen sijaan luomaan Mastodonin tyhjästä.
Vuonna 2017 Mastodon-ohjelmistopaketin komponenteissa siirrytiin ActivityPub-protokollaan säilyttäen aiemmin käytetyn OStatus-protokollan tuki väliaikaisesti. OStatus-tuki poistettiin asteittain myöhemmin. Modernimpi ActivityPub-protokolla oli merkittävä parannus Mastodon-ohjelmistopakettiin ja vakiinnutti paikkansa muissakin vastaavissa ohjelmistoissa. Myös Rochko piti ActivityPubia tulevaisuuden protokollana.
Yhdeksi syyksi Mastodonin kehittämiseen Rochkon on ilmoittanut että Twitter tai Reddit eivät toimineet tarpeeksi viharyhmiä vastaan. Alkuperäisen mastodon.social-palvelimen sääntönä oli "ei natseja". Vuonna 2019 Rochko esitteli Mastodon Server Covenant -säännöstön. Jokaisen yhteisöön liittyvän palvelimen pitää aktiivisesti moderoida rasismia, seksismiä, homofobiaa ja transfobiaa vastaan.
MastodonSocialin verkosto onkin turvallinen tila, jossa ei sallita valkoista ylivaltaa, antisemitismiä tai transfobiaa kuten muualla Internetissä.
Vuonna 2021 Rochko perusti Mastodon-projektin taakse yleishyödyllisen osakeyhtiön, Mastodon gGmbH:n. Kehitystä jatketaan organisaation alla ja se toimii projektin oikeushenkilönä. Lisäksi aiemmin Rochkon omistamat MastodonSocial ja MastodonOnline-yhteisöpalvelut siirretiin organisaation omistukseen. Rochko on tästä alkaen työskennellyt organisaation työntekijänä.
Vuosina 2021-2022 Mastodon-ohjelmistopakettiin lisättiin komponenteiksi iOS ja Android-asiakasohjelmat.
Aiheesta muualla

Rochkon verkkosivu
@Gargon@mastodon.social
Mastodon-ohjelmiston logo.
Mastodon-ohjelmiston maskotti.
Fredrick von Schoultz

Fredrick von Schoultz (s. 13. elokuuta 1968 Porvoo) on ollut Porvoon apulaiskaupunginjohtaja vuodesta 2011. Lokakuussa 2017 Porvoon kaupunginvaltuusto valitsi von Schoultzin jatkamaan apulaiskaupunginjohtajana seitsemän vuoden määräajan 1. tammikuuta 2018 alkaen. Von Schoultz valmistui ylioppilaaksi vuonna 1987 ja filosofian lisensiaatiksi 1996 Åbo Akademista. Sotilasarvoltaan hän on komentajakapteeni. Aiemmin von Schoultz on ollut kehitysyhtiö Posintra Oy:n toimitusjohtaja (2008–2009), Porvoon vt. apulaiskaupunginjohtaja (2009–2010 ja 2007) sekä Porvoon kaupungin sähköisen talotekniikka- ja osaamiskeskus STOK:n johtaja (2005–2007). 
Vuodet 1997–2005 von Schoultz on toiminut Space Systems Finland Ltd palveluksessa erilaisissa johtotehtävissä.
HMS Hound (J307)

| HMS Hound |
| --- | --- |
 HMS Hound

Aluksen vaiheet
Rakentaja:  Lobnitz & Co., Renfrew
Kölinlasku:  2. joulukuuta 1941
Laskettu vesille:  29. heinäkuuta 1942
Palveluskäyttöön:  11. joulukuuta 1942
Loppuvaihe:  romutettu 1962
Tekniset tiedot
Uppouma:  1 030 t
Pituus:  68,58 m (kokonaispituus)
Leveys:  10,82 m
Syväys:  2,59 m
Koneteho:  VTE: 2 400 ihp
Nopeus:  16,5 solmua
Miehistöä:  85
Aseistus
Aseistus:  1 × QF 4" (102 mm) Mk V -ilmatorjuntatykki 4 × Oerlikon 20 mm
HMS Hound (viirinumerot J307 ja M307) Britannian kuninkaallisen laivaston vuonna 1942 valmistunut Algerine-luokan miinanraivaaja.
Valmistus

Alus tilattiin Renfrew'stä Lobnitz et Companyltä, missä köli laskettiin 2. joulukuuta 1941. Alus laskettiin vesille 29. heinäkuuta 1942 ja liitettiin laivastoon vielä saman vuoden lopulla 11. joulukuuta.
Palvelus

Alus romutettiin 1. syyskuuta 1962 Troonissa.
Päälliköt

Aluksen päälliköinä olivat:
Arthur Hugh Wynne-Edwards (1. marraskuuta 1942 - joulukuu 1942)
Andrew Douglas Holden (joulukuu 1944 - 24. syyskuuta 1945)
Frederick Bradley (24. syyskuuta - loppuvuosi 1945)
Hautajärvi (Kontiolahti)

| Hautajärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjalan
Kunnat:  Joensuu Kontiolahti
Koordinaatit:  62°53′03″N, 29°56′53″E
Vesistöalue ja valuma-alueen tietoja
Päävesistöalue:  Vuoksen vesistö (04)
Laskujoki:  Kaitapuro
Järvinumero:  04.873.1.022
Mittaustietoja
Pinnankorkeus:  152,3 m 
Rantaviiva:  2,555 km 
Pinta-ala:  0,36 km² 
Tilavuus:  0,0028 km³ 
Keskisyvyys:  7,9 m 
Suurin syvyys:  22 m 
 fiHautajärvi 
Hautajärvi on saareton metsäjärvi Kontiolahden pohjoisosassa Pohjois-Karjalan maakunnassa. Sen pinta-ala on 35,6 hehtaaria, josta osa sijaitsee Joensuun alueella. Etäisyys Joensuun keskustasta on 33 kilometriä pohjoiskoilliseen.
Maantiede

Hautajärven pituus kaakosta luoteeseen on noin yhden kilometrin. Neliötä muistuttavan järven ainoa nimetty lahti on koillisosan suultaan avoin Hautalahti. Yli kolmasosa Hautajärvestä on vähintään kymmenen metriä syvä. Syvin piste, 22 metriä, sijaitsee melko lähellä järven keskikohtaa.
Hautajärven itäpuolinen maasto kohoaa yli 200 metriin merenpinnasta eli yli 50 metriä järvenpintaa korkeammalle. Itäiset rantavedet ovat paikoin syviä. Etelässä järvi rajoittuu suohon, ja rantavedet ovat matalia. Hautajärven rannoilla on jonkin verran pientaloja. Järven länsipuolitse kulkee Kolinpolku, luoteisen rannan läheltä kulkee maantie. Järven kaakkoispuolella levittäytyy Kolvananuuron suojelualue, jonka luoteiskulma hipaisee järven rantaviivaa.
Hautajärvi laskee Kaitapuroa Kaitajärveen (148,7 metriä mpy), joka sijaitsee noin 2,7 kilometriä luoteeseen. Puro virtaa soidensuojelualueen halki.
Hautajärven vesitilavuus on 2 803 000 kuutiometriä.
Hautajärvi (04.873.1.022) kuuluu Heinäjoen valuma-alueeseen (04.873), joka on kolmannen jakovaiheen vesistö Vuoksen vesistössä (04). Toinen jakovaihe on Venejoen valuma-alue (04.87) ja ensimmäinen jakovaihe on Höytiäisen valuma-alue (04.8). Hautajärvi on toiseksi laajin Heinäjoen valuma-alueen 26:sta vähintään hehtaarin laajuisesta vakavedestä. Laajin on Ripulinjärvi ja kolmanneksi laajin on Kaitajärvi.
GIAI

GIAI on GS1:n ylläpitämä käyttöomaisuuden yksilöintitunnus, joka toimii yksikön tunnuksena koko sen eliniän. Sitä ei käytetä tuotteiden yksilöintiin.
GRAI tunnuksissa käytetään GS1-128-, DataBar-, DataMatrix- tai EPC-standardoitua RFID -tekniikkaa.